Facebook a mai șters o postare a unui lider de stat. Robotul care trimitea mesaje automate urmăritorilor săi a fost blocat.
Facebook i-a șters o postare premierului israelian Benjamin Netanyahu. Pagina lui Netanyahu avea un chatbot care trimitea mesaje automate urmăritorilor. Reprezentanții Facebook au declarat că nu permit distribuirea de informații medicale.
Premierul israelian Benjamin Netanyahu ține ca țara lui să rămână prima la vaccinare. Însă, Facebook îi pune bețe în roate. I-a șters o postare și i-a blocat unul dintre chatboții care trimit mesaje automat urmăritorilor. Mesajele care conțineau un link, prin care erai îndemnat să oferi adresele și numerele de telefon ale prietenilor și rudelor. Astfel, Netanyahu putea să-i sune și să îi convingă personal să se vaccineze. Reprezentanții Facebook spun că nu pot permite ca oamenilor să le fie cerute date medicale, pentru că asta ar fi o încălcare a vieții private.